Diari Oficial de la Generalitat Valenciana


Sumari del DOGV 7362, del 17-09-2014 (2014/8380)

Subhasta de bé immoble a Beniparrell.
-------------------------------------

### Dades del document

Número de DOGV
:   7362

Data del DOGV
:   17-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8380


Organisme emissor
:   Notaria de Javier-Pablo Monforte Albalat

Tipus de document
:   Subhasta

Subhasta de bé immoble a Beniparrell. [2014/8380]  
Jo, Javier-Pablo Monforte Albalat, notari del Col·legi de València amb residència a Paiporta, faig constar:   
  
Que en esta notaria, situada en la plaça Major, número 4 porta 2 de Paiporta, es du a terme la venda extrajudicial, conforme a l'article 129 de la Llei Hipotecària, de les finques hipotecades següents.  
A) Urbana. Parcel·la de terreny solar, d'ús industrial terciari, identificada amb el número quatre, situada en la UA I.2.1. Vereda Sud, Pista de Silla del municipi de Beniparrell (València), hui carrer Convent, número trenta-dos. Ocupa una superfície total de set-cents nou metres quadrats, de forma rectangular, lleugerament irregular. En el seu interior, ocupant una superfície construïda de cinc-cents quaranta-sis metres i noranta-tres decímetres quadrats, hi ha una nau de només planta baixa, diàfana, sense distribució interior, destinada a usos industrials, construïda basant-se en una estructura de formigó formada per pòrtics i pilars prefabricats de formigó. Els panells de tancament també són de formigó amb poliestiré expandit com a aïllament, amb coberta de xapa galvanitzada i claraboies amb plaques de polièster. La resta de la superfície de la parcel·la es destina a aparcament de vehicles.  
  
Llindes: nord, carrer en projecte, prolongació camí del Convent; sud, naus industrials existents sòl urbà, SU I 6; est, parcel·la resultant número cinc; i oest, parcel·la resultant número tres.  
Coeficient de participació en la reparcel·lació: tres coma tretze per cent (3,13%).  
Dades registrals: Registre de la Propietat de Picassent número 2, al tom 2384, llibre 51 de Beniparrell, foli 26, finca número 3426, inscripció 3a.  
Referència cadastral: 5103027CG5925G9478NU.  
Valor de taxació als efectes de subhasta: quatre-cents seixanta-dos mil nou-cents trenta-dos euros i quaranta-nou cèntims (462.932,49 €).  
  
B) Urbana. Parcel·la de terreny solar, d'ús industrial terciari, identificada amb el número cinc, situada en la UA I.2.1. Vereda Sud, Pista de Silla del municipi de Beniparrell (València), hui carrer Convent, número trenta-quatre. Ocupa una superfície total de set-cents set metres i seixanta-tres decímetres quadrats, de forma rectangular, lleugerament irregular. En el seu interior, ocupant una superfície construïda, de cinc-cents quaranta-tres metres i seixanta decímetres quadrats, hi ha una nau de només planta baixa, diàfana, sense distribució interior, destinada a usos industrials, construïda basant-se en una estructura de formigó formada per pòrtics i pilars prefabricats de formigó. Els panells de tancament també són de formigó amb poliestiré expandit com a aïllament, amb coberta de xapa galvanitzada i claraboies amb plaques de polièster. La resta de la superfície de la parcel·la ea destina a aparcament de vehicles.  
  
Límits: nord, carrer en projecte, prolongació camí del Convent; sud, naus industrials existents sòl urbà, SU I 6; est, parcel·la resultant número sis; i oest, parcel·la resultant número quatre.  
Coeficient de participació en la reparcel·lació: tres coma dotze per cent (3,12%).  
Dades registrals: Registre de la Propietat de Picassent número dos, al tom 2384, llibre 51 de Beniparrell, foli 28, finca número 3.427, inscripció 3a.  
Referència cadastral: 4726421HM5039D6906PH.  
Valor de taxació als efectes de subhasta: quatre-cents seixanta mil cent huitanta-dos euros i vint-i-quatre cèntims (460.182,24 €).  
En la notaria tindrà lloc la subhasta d'estes el dia 30 d'octubre de 2014 a les 10.00 hores, i el tipus base és el respectivament indicat amb anterioritat.  
La subhasta s'efectuarà en la forma que determina la Llei 1/2013, de 14 de maig, de mesures per a reforçar la protecció als deutors hipotecaris, reestructuració de deute i lloguer social.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notària en hora d'oficina.  
  
S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents i que, pel sol fet de participar en la subhasta, el licitador els admet i accepta quedar subrogat en la responsabilitat d'aquells, si la rematada s'adjudica a favor seu.  
Els licitadors hauran de consignar prèviament a la subhasta en la notaria una quantitat equivalent al cinc per cent (5%) del valor als efectes de subhasta.  
Podran fer-se postures per escrit en plec tancat, i adjuntar-hi el justificant del depòsit previ fins al moment de la subhasta. Només l'adjudicació a favor del creditor posterior podrà fer-se a qualitat de cedir a un tercer.  
  
Paiporta, 28 de juliol de 2014.- El notari: Javier-Pablo Monforte Albalat.